Ha Kolinn ha mont kuit dur mintin. En ur ober tri devezh e treuzas ar menezioù a zispartie ar rouantelezh diouzh douaroù ar skeud. An noz a chortozas kent en em silañ a-hed ar speurenn uhel, er blaenenn latarek ha paludennek, bro ar ramzed. Evito da gaout daoulagad fall-tre, tanav e oa o fri ha dispar o chwesa. Troet e oant dar feulster, dar muntrerezh ha dar  chig-tud. Ne oant ket evit gouzañv ar yenijenn avat, ha pa voe lakaet he zreid er blaenenn gant Kolinn e verzas dioutu e pelech edo an tantadoù bras o skediñ el latar. Teurel a reas evezh ouzh roud an avel ha kregiñ gant he redadeg etrezek bro ar skeud.